# ACORD DE PARTENERIAT

încheiat între ADR Nord-Vest, în calitate de lider de parteneriat și partener/parteneri pentru realizarea proiectului

„*Sprijin pentru pregătirea documentațiilor tehnico-economice pentru proiecte care vizează următoarea perioadă de programare - <se introduce domeniul> ”,*

# Nr. ………

***(Acordul de parteneriat este supus legislației din România și se încheie până cel târziu la data semnării contractului de finanțare fiind parte integrantă din acesta).***

***Prezentul acord se poate completa cu prevederi specifice proiectului respectiv, însă orice eliminare/modificare din cadrul prezentului acord de parteneriat se poate efectua numai cu o justificare prealabilă și care să nu contravină prevederilor legale incidente domeniului).***

# Art. 1. Părțile

1. **Agenția de Dezvoltare Regională Nord-Vest (ADR Nord-Vest),** organism neguvernamental, non profit și de utilitate publică, care se organizează şi funcţionează în condiţiile Legii nr. 315/2004 privind dezvoltarea regională în România, cu modificările şi completările ulterioare, cu sediul în Comuna Baciu, sat Rădaia nr. 50, jud. Cluj, Sediu secundar/ Adresă de corespondenţă: Mun. Cluj- Napoca, strada Donath, numărul 53A, codul fiscal 11463302, având calitatea **Lider de parteneriat** reprezentat prin Margareta TALOȘ, în calitate de persoană delegată ca reprezentat legal al liderului de parteneriat – ADR Nord-Vest
2. **..........** cu sediul în **.......**, str. ...., nr. ...., județul ...., codul fiscal[[1]](#footnote-1) ....., **având calitatea de membru / Partener , reprezentat prin .....,** <se introduce funcția reprezentantului legal>

au convenit următoarele:

Art. 2. **Interpretare**

1. Orice expresie și/sau cuvânt care nu este definit în prezentul Acord, dar este definit în Contractul de finanțare/Cererea de finanțare va avea înțelesul prevăzut în aceste documente.

În prezentul acord, cu excepția unei prevederi contrare, cuvintele la forma singular vor include forma de plural și viceversa, acolo unde acest lucru este permis de context.

1. Termenul ”zi” ori ”zile” sau orice referire la zile reprezintă zile calendaristice dacă nu se specifică altfel.
2. În Prezentul Acord, trimiterea la un contract presupune referirea în mod specific la forma curentă a acelui contract aşa cum a fost acesta amendat.
3. În Prezentul Acord, titlurile şi cuprinsul sunt inserate numai pentru o mai uşoară referinţă şi nu vor afecta interpretarea Prezentului Acord.

# Art. 3. Obiectul

1. Obiectul acestui acord este de a stabili drepturile şi obligaţiile părţilor, contribuţia financiară proprie a fiecărei părţi la bugetul proiectului, precum şi responsabilităţile ce le revin în implementarea activităţilor aferente ce va fi depus în cadrul apelului „Sprijin pentru pregătirea documentațiilor tehnico-economice pentru proiecte care vizează următoarea perioadă de programare”codificarea PRNV/2026/....../1 (se adaugă codificarea apelului în cadrul căruia se depune proiectul), codul SMIS al proiectului .....
2. Scopul parteneriatuluieste acela de pregătire, depunere și implementare pentru proiectul *Sprijin pentru pregătirea documentațiilor tehnico-economice pentru proiecte care vizează următoarea perioadă de programare - <se introduce domeniul>* este elaborarea documentației tehnico – economice necesară proiectului/proiectelor de investiții ....................................,

Proiect 1 cu o valoare totală eligibilă de ........................... lei.

Proiect n cu o valoare totală eligibilă de ........................... lei.

1. Acest Acord este parte integrantă din Contractul de finanțare, ca anexă a acestuia.

# Art. 4. Principiile de bună practică ale parteneriatului

1. Partenerii trebuie să contribuie la realizarea proiectului şi să îşi asume rolul lor în cadrul proiectului, aşa cum acesta este definit în cadrul prezentului Acord de Parteneriat.
2. Partenerii trebuie să se consulte în mod regulat şi să se informeze asupra tuturor aspectelor privind evoluţia proiectului.
3. Partenerii trebuie să implementeze activităţile cu respectarea celor mai înalte standarde profesionale şi de etică.
4. Partenerii sunt obligați să respecte regulile referitoare la conflictul de interese şi regimul incompatibilităţilor, iar, în cazul apariţiei unei asemenea situaţii, să dispună luarea măsurilor care să conducă la stingerea acesteia şi evitarea producerii unei situații similare în viitor.
5. Partenerii înțeleg și acceptă faptul că vor răspunde individual față de AM, pentru realizarea angajamentelor asumate de fiecare dintre aceștia în implementarea proiectului conform Cererii de finanțare.

# Art. 5. Roluri şi responsabilităţi în implementarea proiectului

1. Rolurile şi responsabilităţile sunt descrise în tabelul de mai jos şi corespund prevederilor din Cererea de finanţare – care este documentul principal în stabilirea principalelor activități asumate de fiecare partener:

|  |  |  |  |
| --- | --- | --- | --- |
| **Organizaţia** | **Descrierea**  **activităţilor/ subactivităților derulate de fiecare partener, în vederea obținerii fiecărui rezultat în parte** | **Rezultate ale proiectului (la care contribuie fiecare partener)** | **Valoarea totală eligibilă alocată fiecărui partener și % din valoarea totală eligibilă a proiectului (lei/%)** |
| **Lider de parteneriat ADR**  **NORD-VEST** | 1. *Elaborarea și depunerea cererii de finanțare* 2. *Semnarea contractului de finanțare* 3. *Managementul proiectului*    1. *Constituirea echipei de management și de implementare a proiectului*    2. *Organizarea de întâlniri de lucru cu membrii echipei de management și de implementare (lider de parteneriat și partener)*    3. *Coordonarea raportării tehnice și financiare* 4. *Informare și publicitate*   *Promovarea proiectului prin diverse mijloace de comunicare* |  | 0 % |
| **Partener UAT** | *1. Elaborarea și depunerea cererii de finanțare*  *2. Managementul proiectului de investiție*  *2.1 Constituirea echipei de management și de implementare a proiectului de investiție*  *2.2 Organizarea de întâlniri de lucru cu membrii echipei de management și de implementare (lider de*  *Parteneriat și partener)*  *2.3 Elaborarea rapoartelor de progres și a*  *cererilor de prefinanțare/ rambursare*  *3. Organizarea și derularea procedurilor de achiziții publice realizate pentru contractarea serviciilor de elaborare a documentațiilor tehnice*  *4. Monitorizarea contractului pentru realizarea documentațiilor tehnico-economice*  *5. Recepția documentațiilor tehnico-economice*  *6. Informare și publicitate*  *6.1 Promovarea proiectului prin diverse mijloace de comunicare* | Echipa de management și de implementare constituită  Rapoarte de progres/ cereri de rambursare elaborate  Achiziții publice derulate pentru elaborarea documentațiilor tehnice  Documentații tehnice elaborate (se va specifica numărul de documentații)  Proiect promovat prin mijloace diverse de informare și publicitate |  |

1. Responsabilități și angajamente financiare între parteneri

Partenerii vor asigura contribuţia la cheltuielile eligibile ale proiectului după cum urmează:

**Organizaţia Contribuţia (unde este cazul)**

**Lider de parteneriat**

**ADR NORD-VEST 0 lei**

**Partener**

**....... lei**

În plus, partenerul va asigura îndeplinirea sarcinilor prezentate la articolul *8 Obligații*.

1. Informații despre conturile bancare

|  |  |  |  |  |  |  |
| --- | --- | --- | --- | --- | --- | --- |
|  | IBAN | Cont | Banca | Sucursala | Adresa sucursala | Alte info |
| **Lider de parteneriat** |  |  |  |  |  |  |
| Partener : |  |  |  |  |  |  |
|  |  |
|  |  |

Responsabilitățile privind derularea fluxurilor financiare sunt conforme cu prevederile HG nr. 829/2022 pentru aprobarea Normelor metodologice de aplicare a Ordonanței de urgență a Guvernul (OUG) nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare.

# Art. 6. Perioada de valabilitate a acordului

(1) Perioada de valabilitate a Acordului începe la data semnării prezentului Acord și încetează la data la care Contractul de Finanțare aferent proiectului își încetează valabilitatea. Acordul de parteneriat trebuie semnat de lider și de toți partenerii până la depunerea cererii de finanțare și cel mai târziu la data semnării contractului de finanțare. Dacă perioada de valabilitate a Contractului de finanțare se prelungește prin act adițional, perioada de valabilitate a Acordului de parteneriat se prelungește conform perioadei de valabilitate a contractului de finanțare.

# Art. 7. Drepturile şi obligațiile liderului de parteneriat

**Drepturile liderului de parteneriat**

(1) Liderul are dreptul să solicite partenerului furnizarea oricăror informații şi documente legate de proiect, inclusiv în scopul elaborării rapoartelor de progres și a cererilor de prefinanțare/plată/rambursare.

# Obligațiile liderului de parteneriat

1. Liderul de parteneriat va elabora și semna cererea de finanțare, contractul de finanţare, precum și Cererile de Rambursare.
2. Liderul de parteneriat este responsabil de coordonarea elaborării rapoartelor de progres și a cererilor de prefinanțare/rambursare și de verificarea cheltuielilor efectuate de către partener și a tuturor documentelor justificative întocmite de către aceștia.
3. Liderul de parteneriat va înainta catre AM cererile de rambursare, împreună cu documentele justificative, rapoartele de progres etc., conform prevederilor legale incidente și ale contractului de finanțare.
4. Liderul de parteneriat va consulta partenerul cu regularitate, îl va informa despre progresul în implementarea proiectului şi va furniza copii ale rapoartelor de progres şi financiare.
5. Liderul de parteneriat se va asigura că propunerile pentru modificări ale proiectului care vizează activităţile, rezultatele, indicatorii și bugetul aferente fiecărui partener vor fi convenite prin consimțământ scris al fiecărui partener înainte de solicitarea aprobării de către Autoritatea de Management (AM).
6. Liderul este responsabil cu transmiterea cererilor de pre-finanţare/rambursare către AM conform prevederilor contractului de finanţare.
7. În raporturile dintre parteneri, fiecare partener răspunde doar pentru realizarea activităților ce îi revin şi niciunul dintre parteneri nu este în nici un fel răspunzător pentru activitățile realizate de celălalt partener.
8. Liderul are obligația să păstreze toate documentele originale, privind activitățile derulate în vederea asigurarii unei piste de audit adecvate, în conformitate cu regulamentele UE și naționale. Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima.
9. În termen de maximum 10 zile lucrătoare de la primirea de la AM a contractului de finanțare/notificărilor/actelor adiționale semnate, liderul de parteneriat are obligația de a transmite fiecărui partener câte o copie a acestor documente.

# Art. 8 Drepturile și obligațiile Partenerilor

# Drepturile

1. Partenerii au dreptul de a solicita rambursarea cheltuielilor angajate ca eligibile conform rolului deținut în proiect.
2. Partenerii au dreptul la fondurile obținute din procesul de rambursare pentru cheltuielile angajate de către aceștia, care au fost certificate ca eligibile.
3. Partenerii au dreptul să fie consultați cu regularitate de către liderul de parteneriat, să fie informați despre progresul în implementarea proiectului şi să li se furnizeze copii ale rapoartelor de progres şi financiare.
4. Partenerii au dreptul să fie consultați de către liderul de parteneriat în privinţa propunerilor pentru modificări importante ale proiectului (de ex. activităţi, rezultate, indicatori), înaintea solicitării aprobării de către AM.

# Obligaţiile

* 1. Partenerii vor pregăti, sub coordonarea liderului de parteneriat, cererea de finanţare.
  2. Partenerii sunt obligați să furnizeze orice informaţii de natură tehnică sau financiară legate de proiect, solicitate de către lider, AM, Autoritatea de Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanţate din instrumente structurale și să asigure toate condițiile pentru efectuarea verificărilor la fața locului.
  3. Partenerii sunt obligați să furnizeze liderului de parteneriat orice informaţii sau documente privind implementarea proiectului, în scopul elaborării rapoartelor de progres şi a cererii de rambursare.
  4. Partenerii sunt obligați să deschidă conturi bancare dedicate proiectului, în conformitate cu prevederile legale în materie în vigoare.
  5. Partenerii sunt obligați să țină o evidență contabilă distinctă a Proiectului, utilizând conturi analitice dedicate pentru reflectarea tuturor operațiunilor referitoare la implementarea Proiectului, în conformitate cu dispozițiile legale.
  6. Partenerii sunt responsabili pentru neregulile identificate în cadrul proiectului aferente cheltuielilor proprii conform notificărilor și titlurilor de creanță emise pe numele acestora de către AM.
  7. Partenerii care vor avea o cheltuială afectată de neregulă au obligația restituirii sumelor către AM, conform prevederilor OUG nr. 66/2011, cu modificările și completările ulterioare și asigurării din resurse proprii a contravalorii acesteia.
  8. Partenerii pe numele cărora a fost emis titlul de creanță au obligația restituirii sumelor cuprinse în acesta, conform prevederilor OUG nr. 66/2011, cu modificările și completările ulterioare și asigurarea din resurse proprii a contravalorii acestora.
  9. În cazul rezilierii/revocării contractului de finanțare, partenerii care au beneficiat de finanțarea nerambursabilă răspund pentru restituirea sumelor de care au beneficiat acordate pentru proiect.
  10. Partenerul este ținut de respectarea de către liderul de parteneriat a termenului de restituire menționat în decizia de reziliere/ordinul de revocare a sumelor solicitate de AM.
  11. Partenerii se obligă să depună, până la finalul perioadei de durabilitate al contractului de finanțare semnat cu AM PR NV 2021-2027, cereri de finanțare în condițiile prevăzute de apelurile de proiecte în perioada de programare 2028-2034 pentru proiectele pentru care primesc finanțare. În caz contrar, partenerii au obligația returnării sumelor primite în urma emiterii de către AM a titlurilor de creanță conform prevederilor OUG nr. 66/2011, cu modificările și completările ulterioare.
  12. Partenerii au obligația de a contribui la atingerea indicatorilor asumați prin realizarea documentațiilor aferente proiectelor de investiții și solicitarea la rambursare a cheltuielilor cu aceste documentații.
  13. Partenerii sunt responsabili să asigure demarcarea între activitățile din cadrul proiectului și celelalte activități/servicii conform statutului propriu în vederea evitării dublei finanțări.
  14. Partenerii au obligația să păstreze toate documentele originale, inclusiv documentele contabile, privind activitățile derulate și cheltuielile eligibile efectuate de către acesta în vederea asigurării unei piste de audit adecvate, în conformitate cu regulamentele UE și naționale. Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului (5 ani), oricare intervine ultima.
  15. Partenerii vor asigura bugetul necesar cheltuielilor neeligibile, conform Ghidului Solicitantului, aferente activității desfășurate, precum și cele rezultate ca urmare a verificărilor echipei de management.

# Art. 9. Plăți

1. Plăţile pentru proiect vor fi făcute de către parteneri, din conturile dedicate proiectului și în limita bugetului alocat pentru fiecare dintre aceștia.
2. Cheltuielile efectuate de către parteneri vor fi rambursate de către AM PR NV pe baza documentelor justificative prezentate, în condițiile stabilite în contractul de finanțare.

# Art. 10. Achiziții publice

1. Achiziţiile în cadrul proiectului vor fi făcute de către partener conform cererii de finanțare, cu respectarea legislației privind achizițiile publice, a condiţiilor din contractul de finanţare şi a instrucţiunilor emise de AM și/sau alte organisme abilitate.

# Art. 11. Proprietatea

1. Partenerii au obligaţia să se asigure că nu vor desfăşura activităţi economice în scopul obţinerii de venituri/profit, din documentațiile tehnico- economice elaborate, în afara activităţilor pentru care a fost finanţat proiectul prin acordarea dreptului de utilizare a acestora către terţe părţi.

# Art. 12. Confidențialitate

1. Partenerii convin să păstreze în strictă confidenţialitate informaţiile primite în cadrul şi pe parcursul implementării proiectului şi sunt de acord să prevină orice utilizare sau divulgare neautorizată a unor astfel de informaţii. Partenerii înțeleg să utilizeze informaţiile confidenţiale doar în scopul de a-şi îndeplini obligaţiile din prezentul Acord de Parteneriat.
2. Ca excepție de la paragraful (1), următoarele elemente nu vor avea caracter confidențial:
   1. Denumirea proiectului, denumirea completă a beneficiarului (lider de parteneriat și parteneri), data de începere și cea de finalizare ale proiectului, datele de contact – minimum o adresă de e- mail și număr de telefon – funcționale pentru echipa proiectului; locul de implementare a proiectului – localitate, județ, regiune și, dacă proiectul include activități care se adresează publicului, adresa exactă și datele de contact pentru spațiile dedicate acestor activități în cadrul proiectului;
   2. valoarea totală a finanțării nerambursabile acordate și intensitatea sprijinului, exprimate ca sumă concretă, cât și ca procent din totalul cheltuielilor eligibile ale proiectului, precum și valoarea plăților efectuate;
   3. dimensiunea și caracteristicile grupului țintă;
   4. informații privind resursele umane din cadrul proiectului: nume, denumirea postului, timpul de lucru;
   5. rezultatele estimate și cele realizate ale proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți;
   6. denumirea furnizorilor de produse, prestatorilor de servicii și executanților de lucrări contractați în cadrul proiectului, precum și obiectul contractului, valoarea acestuia și plățile efectuate;
   7. elemente de sustenabilitate a rezultatelor proiectului – informații conform contractului de finanțare, respectiv conform condițiilor prevăzute în art. 65 din Regulamentul(UE) 2021/1060.
3. Prezentul Acord de parteneriat reprezintă un acord ferm pentru parteneri în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul nr. (UE) 679/2016 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.

# Art. 13. Forța majoră

1. Prin forță majoră se înțelege orice eveniment extern, imprevizibil, absolut invincibil și inevitabil intervenit după data semnării Acordului, care împiedică executarea în tot sau în parte a Acordului și care exonerează de răspundere partea care o invocă.
2. Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo, pandemie.
3. Partea care invocă forța majoră are obligația de a notifica celeilalte părți cazul de forță majoră, în termen de 5 zile de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 zile de la data comunicării acestuia. De asemenea, are obligația de a comunica data încetării situației de forță majoră, în termen de 5 zile.
4. Părțile au obligația de a lua orice măsuri care le stau la dispoziție în vederea limitării consecințelor acțiunii de forță majoră.
5. Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa de notificare.
6. Executarea Acordului va fi suspendată de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților.
7. În cazul în care forța majoră și/sau efectele acesteia obligă la suspendarea executării prezentului Acord pe o perioadă mai mare de 3 luni, părțile se vor întâlni într-un termen de cel mult 10 zile de la expirarea acestei perioade, pentru a conveni asupra modului de continuare, modificare sau încetare a Acordului de parteneriat.

# Art. 14. Legea aplicabilă

1. Prezentului Acord i se va aplica legislația românească şi va fi interpretat în conformitate cu aceasta.
2. Pe durata prezentului Acord, părţile vor avea dreptul sa convină în scris asupra modificării anumitor clauze, prin act adiţional, oricând interesele lor cer acest lucru sau când aceste circumstanţe au loc şi nu au putut fi prevăzute în momentul în care s-a încheiat prezentul Acord de Parteneriat.

# Art. 15. Dispoziţii finale

1. Comunicarea între părți se va realiza prin scrisoare oficială și/sau poștă electronică. Adresele de e-mail care vor fi utilizate în acest scop vor fi comunicate în scris.
2. Toate posibilele dispute rezultate din prezentul acord sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.

Prezentul contract a fost încheiat într-un exemplar, semnat electronic, de fiecare parte.

# Lider de parteneriat Partener proiect

***[persoană delegată în calitate de reprezentant legal] [<funcție reprezentant legal>] [<nume reprezentant legal>]]***

***Agenţia de Dezvoltare Regională Nord-Vest [<denumire entitate>]............]***

# Data

1. Codul fiscal sau codul TVA, după caz [↑](#footnote-ref-1)